യാത്രാപ്രശ്നത്തിന് പരിഹാരമായി കെഎസ്ആര്ടിസി ഇലക്ട്രിക് ബസുകള് പെരിന്തല്മണ്ണ: നഗരത്തില് പുതുതായി നടപ്പാക്കിയ ട്രാഫിക് പരിഷ്കാരവുമായി ബന്ധപ്പെട്ട് പൊതുജനങ്ങള്ക്കുണ്ടായ യാത്രാപ്രശ്നങ്ങള്ക്ക് പരിഹാരമായി ബസ് സ്റ്റാന്ഡുകള് കേന്ദ്രീകരിച്ച് നഗരത്തില് കെഎസ്ആര്ടിസി ഇലക്ട്രിക് ബസുകള് അനുവദിക്കുന്നതിനുള്ള സാധ്യത പരിശോധിക്കുമെന്ന് ഗതാഗതമന്ത്രി ആന്റണി രാജു തിരുവനന്തപ്പുരത്ത് നഗരസഭ ചെയര്മാന് പി.ഷാജിയുമായുള്ള കൂടികാഴ്ചയില് അറിയിച്ചു. മൂസക്കുട്ടി സ്മാരക ബസ് സ്റ്റാന്ഡിനടുത്ത് നഗരസഭ സൗജന്യമായി നല്കിയ സ്ഥലത്ത് മലപ്പുറം ജില്ലയില് ആദ്യമായി ഇലക്ട്രിക് ചാര്ജിംഗ് സ്റ്റേഷന് ട്രാന്സ്ഫോര്മര് കൂടി എത്തുന്നതോടെ അനര്ട്ടിന്റെ സഹകരണത്തില് ഉടന് പ്രവര്ത്തനം ആരംഭിക്കും. ചാര്ജിംഗ് കേന്ദ്രത്തിന് എന്ഒസി ലഭിക്കുന്നതോടെ ഒരു മാസത്തിനകം ഇലക്ട്രിക് ബസുകള് പൂര്ണതോതില് പ്രവര്ത്തനസജ്ജമാക്കും. എന്സിപി നേതൃയോഗംനിലന്പൂര്: നാഷണലിസ്റ്റ് യൂത്ത് കോണ്ഗ്രസ് നിലന്പൂര് ബ്ലോക്ക് പ്രവര്ത്തക യോഗം നടത്തി. നിലന്പൂരില് നടന്ന പരിപാടി എന്സിപി ജില്ലാ ജനറല് സെക്രട്ടറി കെ.വി.തോമസ് ഉദ്ഘാടനം ചെയ്തു. എന്വൈസി ബ്ലോക്ക് പ്രസിഡന്റ് കെ.അനീഷ് പുന്നകുഴിയില് അധ്യക്ഷത വഹിച്ചു.